b'\n_START_ARTICLE_\nWolfgang Amadeus Mozart\n_START_SECTION_\nPamilya at kabataan\n_START_PARAGRAPH_\nAng mga magulang ni Mozart ay sina Leopold at Anna Maria Pertl Mozart sa Getreidegasse 9 sa Salzburg, ang capital ng Archibishop of Salzburg, na kilala na ngaun bilang Austria. May anim siyang kapatid ngunit isa lang ang nabuhay pagka-nganak, ang kanyang kapatid na babae na si Maria Anna, tawag ay Nannerl. Binaptisa si Wolfgang isang araw makalipas ang kanyang pagkasilang sa St. Rupert\xe2\x80\x99s Cathedral. Ang buong pangalan nya sa Latin ay Joannes Chrysostomus Wolfgangus Theophilus Mozart._NEWLINE_Ang kanyang ama ay isang deputy Kapellmeister sa court orchestra ng Archbishop of Salzburg at kompositor. Isa din siyang bihasang guro, sa taon ng kaarawan ni Mozart ay naglimbag siya ng sikat na aklat tungkol sa violin, ang Versuch einer gr\xc3\xbcndlichen Violinschule._NEWLINE_Nung pitong taong gulang si Nannerl, tinuruan siya ni Leopold ng keyboard. Ang tatlong taong gulang na si Mozart ay nanunuod at namamangha. Nahilig si Wolfgang sa keyboard at sa apat na taong gulang ay natutugtog na nito ang clavier ng magaling. Sa limang taong gulang ay gumagawa na siya ng mga maiikling komposisyon, at ang mga ito ay tinala ng kanyang ama. Ilan dito ay ang Andante (K. 1a) at Allegro in C (K. 1b)._NEWLINE_Kahit maiigi at tutok si Leopold bilang isang guro sa kanyang mga anak, naudyok si Wolfgang upang matuto pa higit sa tinuturo ng ama nya. Ang unang sariling komposisyon at kakayahang tumugtog ng violin ay dahil sa sariling sikap ni Wolfgang at ito ay laking kinagulat ni Leopold, na naiyak sa mga pangyayaring ito. Tumigil sa paggawa ng komposisyon si Leopold nang maunawaan ang kakaibang kagalingan sa musika ng kanyang anak. Si Leopold ang naging iisang guro ni Wolfgang sa kabataan nito. Tinuruan din ni Leopold ang mga anak ng iba\xe2\x80\x99t ibang lengwahe at akademiks maliban sa musika.'